A Kobayashi- és a Kawanet-pontrendszer prediktív értéke Kawasaki-kóros betegeink immunglobulin-rezisztenciája és kardiológiai szövődményei szempontjából.
Authors: Vágó Ildikó , Guóth Gábor , Simon Gábor , Szabó Hajnalka 
Published: November 2021

Összefoglaló.
Bevezetés: A Kawasaki-szindróma immunvasculitis, amely
kezeletlenül kardiológiai szövődményekhez vezethet. A korai intravénás
immunglobulin-terápia mérsékli a szövődményeket, de az esetek 10–20%-a
rezisztens a kezelésre. Ennek előrejelzésére világszerte számos rizikóbecslő
pontrendszert használnak. Célkitűzés: A Kobayashi- és a
Kawanet-pontrendszer prediktív értékének vizsgálata betegeink intravénás
immunglobulin-rezisztenciája és kardiológiai szövődményei vonatkozásában.
Tudomásunk szerint ez az első magyarországi vizsgálat, amely Kawasaki-szindróma
esetében pontrendszerek prediktív értékét méri fel. Módszer:
Retrospektív pilotvizsgálatunkban kigyűjtöttük a 2005. január és 2020. április
között Kawasaki-szindróma miatt ápolt betegeink adatait. Mindegyiküknél
Kobayashi-, illetve Kawanet-pontot számoltunk, valamint megvizsgáltuk azok
specificitását, szenzitivitását az intravénás immunglobulin-rezisztencia,
illetve a kardiológiai szövődmények előrejelzése szempontjából. A
Kobayashi-pontrendszerben 4, a Kawanet-pontrendszerben pedig 2 pont vagy annál
magasabb érték jelez rizikót. Eredmények: Kawasaki-szindrómát
28 gyereknél véleményeztünk, 13 esetben észleltünk mérsékelt, 4 esetben súlyos
szövődményt. 4 betegünk bizonyult intravénás immunglobulinra rezisztensnek. A
rezisztencia szempontjából a Kobayashi-pontrendszer alacsony szenzitivitást
(25%), illetve magas specificitást (91,6%), míg a Kawanet-pontrendszer mérsékelt
szenzitivitást (50%) és specificitást (50%) mutatott. A szövődmények
szempontjából hasonló eredményeket kaptunk, Kobayashi-pontrendszer:
szenzitivitás: 17%; specificitás: 100%, illetve Kawanet-pontrendszer:
szenzitivitás: 47%; specificitás: 45%. Következtetés: A
legtöbb, nem ázsiai országban készült tanulmányhoz hasonlóan az intravénás
immunglobulin-rezisztencia előrejelzésében a Kobayashi-pontrendszer
vizsgálatunkban sem bizonyult hatékonynak. Ezzel szemben, magasabb
szenzitivitása miatt, a Kawanet-pontrendszer intravénás
immunglobulin-rezisztenciát előre jelző hatékonyságát érdemes lenne nagyobb
esetszámban vizsgálni a hazai populációban is. A kardiológiai szövődmények
előrejelzésére egyik pontrendszer sem bizonyult alkalmasnak. Orv Hetil. 2021;
162(47): 1885–1890.
Summary.
Introduction: Kawasaki disease is an immunovasculitis, which,
without treatment, leads to cardiac complications. Early intravenous
immunoglobulin therapy moderates complications, however, 10–20% of patients are
resistant to the therapy. Numerous risk score systems are used worldwide to
predict this. Objective: To assess the predictive value of the
Kobayashi and Kawanet score systems regarding intravenous immunoglobulin
resistance and cardiac complications in our department’s patient cohort. To our
best knowledge, this is the first study in Hungary, which examines the
predictive value of score systems in the case of Kawasaki disease.
Method: In our study, we identified the patients treated
for Kawasaki disease between January 2005 and April 2020. In each case, we
calculated both the Kobayashi and the Kawanet score, and we examined their
specificity and sensitivity regarding the prediction of intravenous
immunoglobulin resistance and cardiac complications. In the Kobayashi score
system, values above 4, in the Kawanet score system, values above 2 signal risk.
Results: We identified 28 patients with Kawasaki disease.
We observed moderate complications in 13, severe complications in 4 cases. 4 of
our patients were resistant to intravenous immunoglobulin therapy. Regarding
intravenous immunoglobulin resistance in our patient cohort, we detected low
sensitivity (25%) and high specificity (91.6%) in the case of Kobayashi score,
and moderate sensitivity (50%) and specificity (50%) in the case of Kawanet
score. Regarding complications, we found similar results in the case of
Kobayashi (sensitivity: 17%; specificity: 100%) and the Kawanet (sensitivity:
47%; specificity: 45%) score system. Conclusion: Similarly to
the majority of non-Asian studies, we found the Kobayashi score system
ineffective in predicting intravenous immunoglobulin resistance. However, due to
its higher sensitivity, the predictive value of the Kawanet score system
regarding intravenous immunoglobulin resistance is worth examining in a larger
patient population in Hungary. Regarding the prediction of cardiac
complications, both score systems were found to be ineffective. Orv Hetil. 2021;
162(47): 1885–1890.